CELEX: 32005D0409
Language: mt
Date: 2005-05-31 00:00:00
Title: 2005/409/KE: Deċiżjoni tal-Kummissjoni tal- 31 ta’ Mejju 2005 li temenda l-Anness I għad-Deċiżjoni 2003/804/KE li tistabbilixxi l-kundizzjonijiet tas-saħħa ta’ l-annimali u l-ħtiġijiet għaċ-ċertifikazzjoni għall-importazzjonijiet tal-molluski, il-bajd u l-gameti tagħhom għal iktar tkabbir, għat-tismin, għat-trasferiment x’imkien ieħor jew għal konsum mill-bniedem (innotifikata taħt id-dokument numru C(2005) 1585) Test b'rilevanza għaż-ŻEE.

12.12.2006   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               63
            
         DEĊIŻJONI TAL-KUMMISSJONI
   tal-31 ta’ Mejju 2005
   li temenda l-Anness I għad-Deċiżjoni 2003/804/KE li tistabbilixxi l-kundizzjonijiet tas-saħħa ta’ l-annimali u l-ħtiġijiet għaċ-ċertifikazzjoni għall-importazzjonijiet tal-molluski, il-bajd u l-gameti tagħhom għal iktar tkabbir, għat-tismin, għat-trasferiment x’imkien ieħor jew għal konsum mill-bniedem
   (innotifikata taħt id-dokument numru C(2005) 1585)
   (Test b'rilevanza għaż-ŻEE)
   (2005/409/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat id-Direttiva tal-Kunsill 91/67/KEE tat-28 ta' Jannar 1991 dwar il-kundizzjonijiet tas-saħħa ta' l-annimali li jirregolaw it-tqegħid fis-suq ta' annimali u prodotti ta' l-akwakultura (1), u b’mod partikolari l-Artikolu 19(1) tagħha,
   Billi:
   
               (1)
            
            
               Id-Deċiżjoni tal-Kummissjoni 2003/804/KE (2) tistipula lista temporanja ta' pajjiżi terzi li minnhom l-Istati Membri huma awtorizzati jimpurtaw molluski ħajjin, il-bajd u l-gameti tagħhom għal iktar tkabbir, għat-tismin, għat-trasferiment x’imkien ieħor jew għal konsum mill-bniedem fil-Komunità, kif ukoll ċertifikati mudell li għandhom jakkumpanjaw il-kunsinni ta’ prodotti bħal dawn.
            
         
               (2)
            
            
               Il-Kanada, il-Kroazja, il-Marokk, New Zealand, it-Tuneżija, it-Turkija u l-Istati Uniti ġew inklużi f’dik il-lista temporanja, abbażi tal-kummerċ kurrenti ma’ l-Istati Membri, filwaqt li qed jistennew l-evalwazzjoni tal-Komunità għall-garanziji li dawn il-pajjiżi terzi jistgħu jagħtu rigward il-mard tal-molluski.
            
         
               (3)
            
            
               Il-garanziji tas-saħħa ta’ l-annimali pprovduti mill-Marokk, New Zealand, it-Tuneżija, u t-Turkija ġew evalwati mill-Kummissjoni, u nstabu li ma jilħqux il-ħtiġijiet kollha stabbiliti fid-Direttiva 91/67/KEE u d-Direttiva tal-Kunsill 95/70/KE tat-22 ta’ Diċembru 1995 li jintroduċu l-miżuri minimi tal-Komunità għall-kontroll ta' ċertu mard li jaffettwa il-molluski bivalvi (3).
            
         
               (4)
            
            
               Il-Kanada u New Zealand innotifikaw lill-Kummissjoni li bħalissa m’għandhomx interess li jesportaw molluski ħajjin għal iktar tkabbir, għat-tismin, jew għat-trasferiment x’imkien ieħor lejn il-Komunità.
            
         
               (5)
            
            
               L-Istati Uniti ppreżentaw il-programm tagħhom għaċ-ċertifikazzjoni għall-esportazzjoni taż-żoni għat-tkabbir tal-molluski. Dan il-programm ġie assessjat mill-Kummissjoni, u nstab li jagħti l-garanziji meħtieġa għall-esportazzjoni tal-molluski ħajjin għal iktar tkabbir, għat-tismin jew għat-trasferiment x’imkien ieħor lejn il-Komunità.
            
         
               (6)
            
            
               Il-Kroazja mhijiex awtorizzata li tesporta il-molluski ħajjin għall-konsum mill-bniedem, skond id-Deċiżjoni tal-Kummissjoni 97/20/KE tas-17 ta’ Diċembru 1996 li tistabbilixxi l-lista tal-pajjiżi terzi li jilħqu il-kundizzjonijiet ta’ ekwivalenza għall-produzzjoni u t-tqegħid fis-suq tal-molluski bivalvi, l-ekinodermi, it-tunikati u l-gastropodi tal-baħar (4). Skond dan, l-importazzjonijiet tat-tali molluski minn dak il-pajjiz m’għandhomx jiġu awtorizzati taħt id-Deċiżjoni 2003/804/KE.
            
         
               (7)
            
            
               Huwa xieraq ukoll li tiġi ssimplifikata t-tabella fl-Anness I għad-Deċiżjoni 2003/804/KE.
            
         
               (8)
            
            
               Id-Deċiżjoni 2003/804/KEE għandha għalhekk tiġi emendata skond dan,
            
         
               (9)
            
            
               Il-miżuri previsti f'din id-Deċiżjoni huma skond l-opinjoni tal-Kumitat Permanenti dwar il-Katina ta' l-Ikel u s-Saħħa ta' l-Annimali,
            
         ADOTTAT DIN ID-DEĊIŻJONI:
   Artikolu 1
   L-Anness għad-Deċiżjoni 2003/804/KE qed jinbidel bit-test fl-Anness għal din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, nhar il-31 ta’ Mejju 2005.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 46, 19.2.1991, p. 1. Id-Direttiva kif emendata l-aħħar bir-Regolament (KE) Nru 806/2003 (ĠU L 122, 16.5.2003, p. 1).
   
      (2)  ĠU L 302, 20.11.2003, p. 22. Deċiżjoni kif emendata l-aħħar bid-Deċiżjoni 2004/623/KE (ĠU L 280, 31.8.2004, p. 26).
   
      (3)  ĠU L 332, 30.12.1995, p. 33. Direttiva kif emendata l-aħħar bl-Att ta’ l-Adeżjoni 2003.
   
      (4)  ĠU L 6, 10.1.1997, p. 46. Deċiżjoni kif emendata l-aħħar bid-Deċiżjoni 2002/469/KE (ĠU L 163, 21.6.2002, p. 16).
   
      ANNESS
      
         
            “ANNESS I
            Territorji minn fejn l-importazzjoni ta’ ċerti speċi ta’ molluski ħajjin, il-bajd u l-gameti tagħhom maħsuba għal iktar tkabbir, għat-tismin, għat-trasferiment x’imkien ieħor fl-ibħra tal-Komunità Ewropea, jew l-importazzjoni ta’ molluski ħajjin maħsuba għal aktar ipproċessar qabel ma jiġi awtorizzat il-konsum mill-bniedem
            
                        Pajjiż
                     
                     
                        Territorju
                     
                     
                        Kummenti
                     
                  
                        Kodiċi ISO
                     
                     
                        Isem
                     
                     
                        Kodiċi
                     
                     
                        Deskrizzjoni
                     
                  
                        CA
                     
                     
                        il- Kanada
                     
                     
                         
                     
                     
                         
                     
                     
                        Molluski ħajjin maħsuba biss għal aktar ipproċessar qabel il-konsum mill-bniedem
                     
                  
                        MA
                     
                     
                        il-Marokk
                     
                     
                         
                     
                     
                         
                     
                     
                        Molluski ħajjin għal aktar ipproċessar qabel il-konsum mill-bniedem
                     
                  
                        NZ
                     
                     
                        New Zealand
                     
                     
                         
                     
                     
                         
                     
                     
                        Molluski ħajjin maħsuba biss għal aktar ipproċessar qabel il-konsum mill-bniedem
                     
                  
                        TN
                     
                     
                        it-Tuneżija
                     
                     
                         
                     
                     
                         
                     
                     
                        Molluski ħajjin maħsuba biss għal aktar ipproċessar qabel il-konsum mill-bniedem
                     
                  
                        TR
                     
                     
                        it-Turkija
                     
                     
                         
                     
                     
                         
                     
                     
                        Molluski ħajjin maħsuba biss għal aktar ipproċessar qabel il-konsum mill-bniedem
                     
                  
                        US
                     
                     
                        L-Istati Uniti
                     
                     
                        US-01Verżjoni 1/2005
                     
                     
                        
                                    —
                                 
                                 
                                    Humboldt Bay (California)
                                 
                              
                                    —
                                 
                                 
                                    Humboldt Bay (California)
                                 
                              
                                    —
                                 
                                 
                                    Wilapa Bay, Totten Inlet, Oakland Bay, Quilcence Bay and Dabob Bay (Washington)
                                 
                              
                                    —
                                 
                                 
                                    NELHA (Hawaii)
                                 
                              
                     
                        Molluski ħajjjin maħsuba għal iktar tkabbir, għat-tismin, għat-trasferiment x’imkien ieħor, għal aktar ipproċessar qabel il-konsum mill-bniedem”